Diari Oficial de la Generalitat Valenciana


Sumari del DOGV 8019, del 11-04-2017 (2017/3113)

RESOLUCIÓ de 5 d'abril de 2017, del president de l'IVACE, per la qual es modifica la Resolució de 10 de març de 2017, del president de l'IVACE, per la qual es convoquen ajudes per a projectes d'inversió per a la millora, la modernització i la dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8019

Data del DOGV
:   11-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3113


Data del document
:   05-04-2017

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 d'abril de 2017, del president de l'IVACE, per la qual es modifica la Resolució de 10 de març de 2017, del president de l'IVACE, per la qual es convoquen ajudes per a projectes d'inversió per a la millora, la modernització i la dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017. [2017/3113]  
Per la Resolució de 10 de març de 2017, del president de l'Institut Valencià de Competitivitat Empresarial (IVACE), es van convocar les ajudes per a projectes d'inversió per a la millora, la modernització i la dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017 (DOGV 8000, 15.03.2017). BDNS Identif.: 335054.  
La convocatòria exigeix, entre altres, que la sol·licitud s'acompanye d'un certificat expedit pel/per la secretari/ària o interventor/a de l'ajuntament que acredite que la corporació municipal sol·licitant disposa del finançament necessari per a realitzar l'actuació de la qual se sol·licita la subvenció, com a garantia que els projectes presentats seran escomesos. No obstant això, aquesta exigència pot igualment complir-se traslladant el moment d'acreditació d'aquest extrem a l'immediatament posterior a la concessió de l'ajuda, de manera que les entitats potencials beneficiàries puguen adoptar els acords plenaris en el termini habilitat per a això i així quedar garantida la concurrència de la convocatòria sense menyscabar les garanties d'execució al·ludides.  
Per això i en virtut del que disposa l'article 4 del Reglament d'organització i funcionament de l'Institut Valencià de Competitivitat Empresarial (IVACE), aprovat pel Decret 4/2013, de 4 de gener, del Consell, modificat pel Decret 69/2014, de 16 de maig, del Consell, i l'article 7 de l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització, resolc:  
  
Article únic. Modificació de la convocatòria  
U. Es modifica l'article 6, Termini i forma de presentació de les sol·licituds, de la Resolució de 10 de març de 2017, del president de l'Institut Valencià de Competitivitat Empresarial (IVACE), per la qual es convoquen ajudes per a projectes d'inversió per a la millora, la modernització i la dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017, en el sentit de substituir el subapartat f de l'apartat 3 que estableix la redacció següent:  
«Certificat expedit pel/per la secretari/ària o interventor/a de l'Ajuntament que la corporació municipal sol·licitant disposa del finançament necessari per a realitzar l'actuació de la qual se sol·licita la subvenció».  
Per la següent:  
«Certificat expedit pel/per la secretari/ària o interventor/a de l'Ajuntament en què es faça constar que la corporació municipal sol·licitant disposa del finançament necessari per a realitzar l'actuació de la qual sol·licita la subvenció; en cas d'impossibilitat d'acreditar aquest extrem en el moment de la sol·licitud, s'expedirà certificat pel/per la secretari/ària de l'Ajuntament d'una resolució de l'alcaldia que acredite el compromís de l'Ajuntament a tramitar la corresponent modificació pressupostària als efectes d'incloure en el pressupost la/les partida/es que reflectisquen el finançament objecte d'aquesta convocatòria i de la seua acreditació fefaent als quinze dies comptats des de la recepció de la notificació de concessió, si és el cas».  
  
DISPOSICIÓ FINAL   
  
Única  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
  
València, 5 d'abril de 2017.- El president: Rafael Climent González.